สรุปค่าคลอดบุตร ในสมัยนี้
ใครคิดกำลังอยากมีลูก? รู้ไหมว่าค่าคลอดบุตรในโรงพยาบาลเอกชนชั้นนำในสมัยนี้เป็นเท่าไร ลงทุนแมนมีสรุปมาให้ ยุคนี้เป็นยุคที่เด็กเกิดน้อยลง เเต่รู้ไหมว่ามีสิ่งหนึ่งที่ไม่ได้น้อยลงตาม นั่นก็คือ “ค่าคลอด”
15 มี.ค. 2561

สรุปค่าคลอดบุตร ในสมัยนี้ / โดย ลงทุนแมน
ใครกำลังคิดอยากมีลูก?
รู้ไหมว่าค่าคลอดบุตรในโรงพยาบาลเอกชนชั้นนำในสมัยนี้เป็นเท่าไร
ลงทุนแมนมีสรุปมาให้
ยุคนี้เป็นยุคที่เด็กเกิดน้อยลง
เเต่รู้ไหมว่ามีสิ่งหนึ่งที่ไม่ได้น้อยลงตาม
นั่นก็คือ “ค่าคลอด”
โดยเฉพาะโรงพยาบาลยอดนิยมที่เรามักเห็นคนมีชื่อเสียงดารานักแสดงไปใช้บริการ
โรงพยาบาลสมิติเวชสุขุมวิท
คลอดธรรมชาติ 89,900 บาท ผ่าตัดคลอด 119,000 บาท
โรงพยาบาล  BNH
คลอดธรรมชาติ 99,900 บาท ผ่าตัดคลอด 119,900 บาท
โรงพยาบาลบำรุงราษฎร์
คลอดธรรมชาติ 91,000 บาท ผ่าตัดคลอด 144,700 บาท
จะเห็นได้ว่า การคลอดลูก 1 คน ในโรงพยาบาลระดับชั้นนำจะต้องใช้เงินหลักแสนบาท..
เเล้วรู้ไหมว่าถ้าเรามีลูกแฝดอาจจะต้องกุมหัว เพราะค่าคลอดสำหรับเด็กแฝดจะเป็น 2 เท่าของราคาปกติ
ถ้าเป็นอย่างนี้ เราอยากให้ลูกคลอดโรงพยาบาลเดียวกับบุคคลที่มีชื่อเสียง เราจะต้องใช้เวลาเก็บเงินนานเท่าไร
นี่เฉพาะก้าวแรกในการที่ทำให้ลูกออกมาลืมตาดูโลก จริงๆ แล้วหลังจากนั้นถ้าเด็กเล็กเจ็บป่วยก็จะมีค่าใช้จ่ายมหาศาลไม่แพ้ค่าคลอด
แต่จุดพีกของเรื่องนี้ก็คือ..
รู้ไหมว่าโรงพยาบาลที่กล่าวมาทั้งหมดข้างต้น มีส่วนเกี่ยวข้องกับบริษัทเดียวกัน
นั่นก็คือ บริษัท กรุงเทพดุสิตเวชการ จำกัด (มหาชน) หรือ BDMS
บริษัทนี้ประกอบการธุรกิจโรงพยาบาลเอกชนขนาดใหญ่ของประเทศ มีโรงพยาบาลเครือข่ายในไทยและกัมพูชา โดยดำเนินการภายใต้ชื่อโรงพยาบาล 6 กลุ่ม คือ กลุ่มโรงพยาบาลกรุงเทพ กลุ่มโรงพยาบาลสมิติเวช โรงพยาบาลBNH กลุ่มโรงพยาบาลพญาไท กลุ่มโรงพยาบาลเปาโล และกลุ่มโรงพยาบาลรอยัล
นอกจากนั้น BDMS ยังเป็นผู้ถือหุ้นอันดับหนึ่งในโรงพยาบาลบำรุงราษฎร์ และ โรงพยาบาลรามคำแหง อีกด้วย
BDMS ยังมีธุรกิจที่ให้การสนับสนุนด้านการแพทย์ เช่น ธุรกิจห้องปฏิบัติการทางการแพทย์ ธุรกิจผลิตยาและธุรกิจผลิตน้ำเกลือ
สรุปได้ว่าถ้าพูดชื่อโรงพยาบาลเอกชนชั้นนำของเมืองไทย BDMS น่าจะเกี่ยวข้องเกือบทั้งหมด
มาดูกันว่าแต่ละโรงพยาบาลมีรายได้เท่าไหร่กันบ้าง
บริษัท บี เอ็น เอช เมดิเคิลเซ็นเตอร์ (BNH)
ปี 2558 รายได้ 2,438 ล้านบาท กำไร 356 ล้านบาท
ปี 2559 รายได้ 2,704 ล้านบาท กำไร 431 ล้านบาท
ปี 2560 รายได้ 2,931 ล้านบาท กำไร 493 ล้านบาท
บริษัท สมิติเวช
ปี 2558 รายได้ 10,104 ล้านบาท กำไร 1,357 ล้านบาท
ปี 2559 รายได้ 10,210 ล้านบาท กำไร 1,366 ล้านบาท
ปี 2560 รายได้ 11,036 ล้านบาท กำไร 1,611 ล้านบาท
บริษัท โรงพยาบาลบำรุงราษฎร์
ปี 2558 รายได้ 17,941 ล้านบาท กำไร 3,435  ล้านบาท
ปี 2559 รายได้ 18,128 ล้านบาท กำไร 3,626  ล้านบาท
ปี 2560 รายได้ 18,530 ล้านบาท กำไร 3,943  ล้านบาท
เรียกได้ว่าธุรกิจโรงพยาบาลเอกชนที่เป็นระดับพรีเมียมทำกำไรได้ดีและเติบโตต่อเนื่อง พิสูจน์ได้จากตัวเลขสวยๆ ของกำไรในเเต่ละปี
แต่ถ้าเราเงินไม่ถึง อยากเข้าโรงพยาบาลที่รองลงมา BDMS ก็ยังมี กลุ่มโรงพยาบาลพญาไท กลุ่มโรงพยาบาลเปาโล มาไว้คอยบริการ
แล้วเราเคยเข้าโรงพยาบาลที่กล่าวมาบ้างหรือไม่?
ถ้าเคย
ก็แปลว่าตัวเราอาจจะกำลังอยู่ในจักรวาลของ BDMS โดยไม่รู้ตัว..
----------------------
<ad> หนังสือลงทุนแมน 2.0 วางแผงแล้ว
หาซื้อได้ที่ร้านหนังสือชั้นนำทั่วประเทศ
----------------------